Oficiālais Vēstnesis L 167 , 06/07/1996 Lpp. 0019 - 0022



Komisijas Regula (EK) Nr. 1308/96 (1996. gada 4. jūlijs) par dažu preču klasifikāciju kombinētajā nomenklatūrā EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu [1], kurā jaunākie grozījumi izdarīti ar Regulu (EK) Nr. 1192/96 [2], un jo īpaši tās 9. pantu, tā kā, lai nodrošinātu minētās regulas pielikumā pievienotās kombinētās nomenklatūras vienotu piemērošanu, ir jāparedz pasākumi attiecībā uz šīs regulas pielikumā minēto preču klasifikāciju; tā kā Regulā (EEK) Nr. 2658/87 ir paredzēti kombinētās nomenklatūras interpretācijas vispārīgie noteikumi un šie noteikumi ir piemērojami arī jebkurai citai nomenklatūrai, kas pilnīgi vai daļēji uz to pamatojas vai kas tai pievieno papildu apakšiedaļas, un kas ir ieviesta ar īpašiem Kopienas noteikumiem, lai piemērotu tarifus un citus pasākumus, kuri attiecas uz preču tirdzniecību; tā kā atbilstīgi minētajiem vispārīgiem noteikumiem preces, kas raksturotas šīs regulas pielikuma tabulas 1. ailē, jāklasificē saskaņā ar attiecīgiem KN kodiem, kas norādīti 2. ailē, pamatojumu sniedzot 3. ailē; tā kā ir lietderīgi, ka, ievērojot Kopienā spēkā esošos noteikumus par divkāršas pārbaudes sistēmām un Kopienas preventīvu un retrospektīvu uzraudzību attiecībā uz tekstilizstrādājumiem, tos importējot Kopienā, uz juridiski saistošu informāciju par tarifiem, ko par preču klasifikāciju kombinētajā nomenklatūrā sniedz dalībvalstu muitas dienesti un kas neatbilst šai regulai, personas, kuru rīcībā ir šāda informācija, var turpināt atsaukties 60 dienas saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92, ar ko izveidots Kopienas Muitas kodekss [3]; tā kā šajā regulā paredzētie pasākumi saskan ar Muitas kodeksa komitejas Tarifu un statistikas nomenklatūras nodaļas atzinumu, IR PIEŅĒMUSI ŠO REGULU. 1. pants Preces, kas raksturotas pielikuma tabulas 1. ailē, kombinētajā nomenklatūrā klasificē ar attiecīgiem KN kodiem, kas norādīti minētās tabulas 2. ailē. 2. pants Ievērojot Kopienā spēkā esošos noteikumus par divkāršas pārbaudes sistēmām un Kopienas preventīvu un retrospektīvu uzraudzību pār tekstilizstrādājumiem, tos importējot Kopienā, uz juridiski saistošu informāciju par tarifiem, ko par preču klasifikāciju kombinētajā nomenklatūrā sniedz dalībvalstu muitas dienesti un kas vairs neatbilst šai regulai, var turpināt atsaukties 60 dienas saskaņā ar 12. panta 6. punktu Regulā (EEK) Nr. 2913/92. 3. pants Šī regula stājas spēkā divdesmit pirmajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1996. gada 4. jūlijā Komisijas vārdā — Komisijas loceklis Mario Monti [1] OV L 256, 7.9.1987., 1. lpp. [2] OV L 156, 29.6.1996., 15. lpp. [3] OV L 302, 19.10.1992., 1. lpp. -------------------------------------------------- PIELIKUMS Preču apraksts | Klasifikācija KN kods | Pamatojums | (1) | (2) | (3) | 1.No auduma (100 % kokvilnas) izgatavots apģērba gabals, kas paredzēts ķermeņa lejas daļai, sākot no jostas vietas līdz ceļgalam, nesniedzot to, un kas aptver katru kāju atsevišķi, bez aizdares priekšpusē un ar sānu kabatām.Jostas vietā tas ir savilkts ar elastīgu jostu un priekšējā daļā virsū uzšūtu lentu, lai savilkumu virzienā uz kreiso pusi varētu regulēt ar sprādzi.Apģērba gabalam ir arī neīstas aizdares pārmala (aizšūta) ar pārloku no kreisās puses uz labo (imitēta aizdare). (Šorti).(Skat. fotogrāfiju Nr. 547) | 62046290 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, 62. nodaļas 8. piezīmi un KN kodu 6204, 620462 un 62046290 aprakstu. Gan neīstās aizdares pārmala, gan sprādzes novietojums ir nepietiekami, lai noteiktu, vai tas ir vīriešu vai zēnu apģērbs. | 2.Divu apģērba gabali, iesaiņoti pārdošanai mazumtirdzniecībā: | | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, XI iedaļas 13. piezīmi, 62. nodaļas 5. piezīmi attiecībā uz a) apģērba gabalu, 62. nodaļas 8. piezīmi, un KN kodu 6202, 62029300, 6210 un 62104000 aprakstu. | a)viegls, nepieguļošs apģērba gabals no diviem dažādas krāsas audumiem (ar 100 % neilona pārklājumu caurspīdīgā plastmasas iesaiņojumā), kas paredzēts ķermeņa augšējai daļai un sniedzas līdz augšstilba vidusdaļai.Apģērba gabalam visā tā garumā ir priekšējā aizdare ar rāvējslēdzēju un aizsargpārloks no kreisās puses uz labo, ko aizpogā ar spiedpogām.Apģērba gabalam ir piešūta augsta apkakle, kapuce, ko var savilkt ciešāk ar sašņorējamu auklu un ievietot apkakles kabatā, garas, lejas daļā savilktas piedurknes un priekšdaļā divas iešūtas kabatas ar rāvējslēdzējiem.Apģērba gabalu var savilkt arī ciešāk ar šņorējamu auklu pie apkakles, jostas vietā un apakšējā daļā, un tam ir velcro lentes pie apkakles un piedurkņu galos, daļējs oderējums augšējā daļā (100 % neilons), uz kreisās piedurknes ir uzšūts ornaments, bet uz krūtīm izšūts logo.(Skat. fotogrāfiju Nr. 545 A) | 62104000 | b)brīvs, nepieguļošs apģērba gabals no diviem dažādas krāsas audumiem (100 % neilona), kas paredzēts ķermeņa augšējai daļai un sniedzas līdz augšstilba vidusdaļai, ar priekšēju rāvējslēdzēja aizdari visā apģērba gabala garumā.Apģērba gabalam ir garas piedurknes ar adītu nostiprinājumu galos, piešūta velūra apkakle un priekšdaļā divas iešūtas kabatas ar rāvējslēdzējiem.Apģērba gabalam ir arī priekšdaļā izšūts logo, šņorējama aukla apģērba ciešākai savilkšanai jostas vietā un stepēta odere ar iekšēju kabatu.(Skat. fotogrāfiju Nr. 545 B) | 62029300 | Šos abus apģērba gabalus var izmantot atsevišķi un arī apvienot ar velcro lenšu palīdzību pie apkakles, iekšējām spiedpogām piedurkņu galos un rāvējslēdzēju pie priekšējās aizdares. | | 3.Četri priekšmeti no tekstilmateriāla (100 % kokvilnas) ar vienādu apdrukas ornamentu, iesaiņoti kopā pārdošanai mazumtirdzniecībā: | | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, kombinētās nomenklatūras interpretācijas 3.b vispārīgo noteikumu attiecībā uz komplektu 1. pozīcijā, un KN kodu 6211, 621142, 62114210, 6302 un 63026000 aprakstu. Dvielis nav paredzēts tām pašām papildu vajadzībām kā komplekta pārējie trīs priekšmeti, un tādēļ būtu jāklasificē atsevišķi. (Nomenklatūras interpretēšanai skat. arī Harmonizētās sistēmas paskaidrojumus par 3. vispārīgā noteikuma b) punktu X postenī). | I.Komplekts, kurā ir trīs saskaņoti priekšmeti no vienādiem diviem daudzkrāsainiem, apdrukātiem audumiem:a)ar siltumizolējošām tekstilšķiedrām polsterēts dūrainis, kas papildināts ar uzkarināmo cilpu;(Skat. fotogrāfiju Nr. 546 A)b)ar siltumizolējošām tekstilšķiedrām polsterēts kvadrātveida pannas tureklis, kas papildināts ar uzkarināmo cilpu;(Skat. fotogrāfiju Nr. 546 B)c)priekšauts;(Skat. fotogrāfiju Nr. 546 D) | 62114210 | II.Frotē auduma dvielis, kura divas malas ir apdarinātas ar bārkstīm un otras divas malas ir apvīlētas.(Skat. fotogrāfiju Nr. 546 C) | 63026000 | +++++ TIFF +++++ +++++ TIFF +++++ --------------------------------------------------